Uitspraak dán gelewer oor appèl teen Walus-paroolLimpho Hani by die hof. Foto: ANA Regter Nicolene Janse van Nieuwenhuizen het nadat sy voorleggings van die departement se regsverteenwoordiger, adv. Marumo Moerane SC, en die ander partye aangehoor het, gesê sy het geleentheid tot Donderdag nodig om haar uitspraak voor te berei. Walus, wat aanvanklik die doodstraf opgelê is vir die moord op Hani, se aansoek om parool is aanvanklik deur Masutha van die hand gewys. Walus het hierna die hof genader om op parool vrygelaat te word. Die hooggeregshof het op 10 Maart beveel dat Walus binne 14 dae op parool vrygelaat word waarna die minister aangedui het hy wil teen die uitspraak appelleer. Hani se weduwee, Limpho, het Dinsdag se hofverrigtinge bygewoon en dit duidelik gemaak dat die familie gekant is teen Walus se vrylating aangesien hy nie berou getoon of die rede vir die moord bekend gemaak het nie. Mthunzi Mhaga, woordvoerder van die departement, het gesê hulle hoop hul aansoek is suksesvol sodat hul opposisie tot Walus se vrylating op parool in ŉ hoër hof aangehoor kan word. Lees alle vorige berigte oor Janusz Walus op Maroela Media.